不過就算到咗廿一世紀初，金屬雕當中最常見嘅都仲係青銅雕（bronze sculpting）噉係因為青銅呢種材料用嚟做雕塑有好多優點－首先，青銅喺由液體成形嗰陣會係噉咦膨脹，而且喺臨冷卻嗮之前又會係噉咦收縮，即係話如果將液體狀態嘅青銅倒入去一個模入面（睇返上面鑄造）啲青銅喺成形嗰時會因為膨脹而撐落個模內部嘅表面（令到青銅雕容易展現出細節）跟住嚿青銅又會係噉咦縮返細（令到「跟住落嚟攞走個模」呢樣嘢易做）；